lalu ada nang bawani batakun lawan kai, ampun rumah tu, pas kablujuran banyak wartawan lawan para pajabat
"Kanapa kai rumah piyan kada rubuh? padahal, kuat banar angin batiup. Rumah-rumah urang banyak nang rubuhan. Baisi apa piyan kai?"
"Kada tahu jua, cu ai. Aku gin takajut jua, pas bangun guring subuh tadi, waktu aku keluar handak bakamih, kulihat banyak rumah nang rubuhan" ujar kai nang masih kabingungan malihat urang banyak bagarumungan.
"Jadi piyan kada mandangar suara gemuruh lah malam tadi?" ujar nang lain batakun jua.
"Kadada sama sakali, biasanya amun ada angin nang batiup kancang, rumahku ni pasti baguyang. Tapi malam tadi kadada marasa lalu" ujar kai sambil mambujurakan tapih nang malilit dipinggang sidin.
"Atau piyan baisi amalan kalo?" takun si Udin tatangga balakang rumah Kai.
"Kadada jua, kadada nang kubaca-baca. Sambahyang haja gin bala kambingan"
"Kalo piyan baisi jimat"
"Bah, apalagi jimat, kadada baisi lalu"
"Cuba pang dididlihat, kalo pina ada ba andakan dibawah bantal atau basisisip dihiga tawing" Ujar guru ngaji nang parak rumah Kai jua.
"Ada pang kugantung" Ujar Kai.
"Apa Kai, nang digantung? Jimat kalo?"
"Lain. Tuh, dihiga lalongkang, ada bakas bungkus jamu tolak angin, kugantung hari samalam, pas habis minum"
"Bah, hayo Kai, bungkusnya ja gin kawa mahalau angin ribut, apalagi jamunya"
"Kalau nang kaya itu, isuk, kugantung jua bungkus tolak angin dirumahku, biar anginnya manyingkir" Ujar pak RT sambil tatawa.
Read more!
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn eng_Latn